open-index/open-wikipedia-markdown huggingface dataset:
Golfo de Adén

miniatura|250px|Golfo de Adén
O **golfo de Adén** ou **Aden** atópase no océano Índico, entre o Iemen (na costa sur da Península Arábiga) e Somalia (no leste de África). Polo noroeste está conectado co Mar Vermello a través do estreito de Bab-el-Mandeb.

A súa lonxitude é de 1000&nbsp;km e a súa anchura varía entre 150 e 440&nbsp;km. O golfo é unha vía moi importante para o transporte da produción do petróleo do Golfo Pérsico, o cal dálle unha notable importancia a nivel mundial. Ademais, encóntranse nel numerosas cantidades de peixes e corais, posto que as súas augas non foron contaminadas dun xeito apreciable. Os dous portos máis importantes están en Adén, no Iemen e en Bardhere e Bosaso, en Somalia.

Non é unha zona considerada segura, dada a inestabilidade de Somalia e a que o Iemen posúe forzas de seguranza insuficientes para a zona, existindo casos de piratería e de ataques terroristas.

## Véxase tamén
Partido Colorado

O termo **Partido Colorado** pode referirse a un dos dous partidos políticos que levan ese nome en América do Sur:

*O Partido Colorado do Uruguai.
*O Partido Colorado de Paraguai.
Les Arriondes

**Les Arriondes** é unha vila asturiana capital do concello de Parres e, ao tempo, da parroquia de Cuadroveña, sita no mesmo municipio. En 2004 contaba cunha poboación de 2.552 habitantes.

## Xeografía 
Les Arriondes está situada sobre unha curva que fai a confluencia dos ríos Sella e o seu afluente o Piloña. É a localidade máis importante de Parres. Dista 7&nbsp;km de Cangas de Onís e 65 da capital autonómica, Oviedo.

## Economía 
Unha das fontes principais de Les Arriondes e do seu concello é o turismo, enfocado ao montañismo. Pero a empresa que na actualidade fornece máis emprego é un centro sanitario: o hospital comarcal ou *Hospital do Oriente de Asturias*.

## Festas 
### Descenso do río Sella 
Sen dúbida a festividade máis popular é o Descenso Internacional do Sella, que parte precisamente desde Les Arriondes, e que se celebra o primeiro domingo de agosto.

### Outras festas 
* 22 de maio - Santa Rita.
* Derradeiro domingo de xuño - *El Fitu*, grande feira de gando.
* 16 de xullo - A Virxe do Carme.
* Derradeiro domingo de xullo - *Festa do Bollu*.
* Derradeiro luns de xullo - *Festa do Bollín*.

## Notas 
## Véxase tamén 
### Ligazóns externas 
* Información sobre Les Arriondes
Revolución davidiana

A **revolución davidiana** é un termo empregado por moitos estudosos para denominar aos cambios que tiveron lugar no reino de Escocia durante o reinado de David I. Isto produciu a fundación de burgos, a posta en funcionamento dos ideais da reforma gregoriana, a fundación de mosteiros, unha crecente influencia normanda sobre o goberno escocés, e a introdución do feudalismo a través de cabaleiros inmigrantes franceses e anglonormandos.

## Véxase tamén 
*David I de Escocia
Parres

**Parres** é un concello de Asturias. Linda polo norte con Caravia e Ribeseya, polo leste con Cangas de Onís, polo oeste con Piloña e Colunga e polo sur con Amieva. A capital do concello é localidade de Les Arriondes. A poboación en 2013 atinxía un total de 5.615 habitantes.

## Xentilicio 
A denominación do habitantes é parragués / parraguesa.

## Xeografía
miniatura|dereita|250px|Vista da serra de El Sueve.
Parres ocupa unha área de 126,08 km². O terreo é moi montañoso e abrupto, salvo quizais a parte central, con pequenos vales orientados en todas as direccións. Pódese afirmar que a rede de montes do concello é complicada, pola variedade de cordais e cumios de alturas diversas que ocupan o concello. Polo norte aparecen unha serie de cumes e serras moi característicos de Asturias, como son a Serra de El Sueve co pico Pienzo á cabeza (1.159 m), a serra de Llavallos, a de Calabrez e o pico Moro no extremo nordeste. Na parte central, porén, contrasta a suavidade da zona, que é a parte menos abrupta do concello, pero na que cómpre destacar a mota Cea e Cetín (1.068 m).

### Hidrografía 
A rede hidrográfica ten dous ríos salientábeis: o Piloña, que parte case pola metade o concello, trascorrendo de oeste a leste, e o Sella, a corrente máis caudalosa da zona, que reparte as súas augas entre Cangas de Onís e Parres e que desemboca no Mar Cantábrico na veciña Ribeseya; é, por outra banda, elemento limítrofe no oriente do municipio.

### Fauna e Flora 
A vexetación do concello tamén é variada, destacando matogueiras na alta montaña, así como piñeiros, faias, eucaliptos, carballos e abeleiras. A fauna fluvial está representada pola troita, o reo, a anguía e o salmón. Entre a fauna terrestre achamos raposos, teixugos, garduñas, xabaríns, corzos e venados, así como asturcóns, o cabalo autóctono que está en regresión. As aves máis avistadas son as pegas, merlos, corvos e voitres.

## Parroquias
## Sectores económicos

## Véxase tamén
### Ligazóns externas
*Páxina de Parres 
*Federación Asturiana de Concellos
Emmanuel Joseph Sieyès

**Emmanuel-Joseph Sieyès**, Conde Sieyès, nado en Fréjus o 3 de maio de 1748 e finado en París o 20 de xuño de 1836, foi un político, revolucionario, ensaísta e académico francés, un dos teóricos da Revolución Francesa e da era napoleónica.
José Niza

**José Manuel Niza Antunes Mendes**, máis coñecido por **José Niza** foi un médico, compositor e político portugués, nado en Lisboa o 16 de setembro de 1938 e finado en  Santarém o 23 de setembro de 2011.

No ano 1956 foi para Coímbra estudar medicina. Nesa cidade fundou, en 1961, a Orquestra Lixeira do Orfeón Académico, conxuntamente con José Cid, Proença de Carvalho, Joaquim Caixeiro e Rui Ressureição.

No 1971 pasa a ser responsábel de produción da editora Arnaldo Trindade, Lda. (Discos Orfeu).

José Niza gañou catro Festivais RTP da Canción. É o autor da letra da canción *E depois do adeus*.

Deputado en moitas lexislaturas colaborou en diversas iniciativas e diplomas lexislativos: Código dos Dereitos de Autor e Dereitos Conexos, Lei de Protección da Música Portuguesa, Redución do Imposto sobre Importación de Instrumentos musicais, etc.

José Niza morreu á idade de 79 anos en Lisboa.
Mafalda Arnauth

**Mafalda Arnauth**, nada en Lisboa o 4 de outubro de 1974, é unha cantante de fado portuguesa.

## Traxectoria 
Iniciou a súa carreira en 1995, nun concerto no Teatro de São Luís, en Lisboa, no que participou convidada polo fadista João Braga.

O seu primeiro álbum, *Mafalda Arnauth* (1999), foi aclamado pola crítica e recibiu o premio de voz revelación do ano pola revista portuguesa BLITZ, orientada ao público novo - un éxito que se repetiría no seu segundo disco, *Esta Voz Que Me Atravessa* (2001), case enteiramente adicado ao fado. No 2003, Mafalda Arnauth lanzou *Encantamento*, no que debuta tamén como compositora, asinando case todas as faixas. *Diário* (2005) foi saudado pola crítica e polos fans como o mellor traballo da cantora até o momento.

## Discografía 
* *Mafalda Arnauth* (1999)
* *Esta voz que me atravessa* (2001)
* *Encantamento* (2003)
* *Talvez se Chame Saudade* – Best Of (2005)
* *Diário* (2005)
* *Flor de Fado* (2008)

## Véxase tamén 
### Ligazóns externas 
* Páxina oficial de Mafalda Arnauth
Laurasia

miniatura|dereita|250px|Unha interpretación da fase temperá de separación de Laurasia e Gondwana
**Laurasia** é o nome dado a unha antiga masa de terra do hemisferio norte aparecida no final do xurásico pola desintegración do supercontinente Panxea, separándose de Gondwana pola apertura do Mar de Tetis. Laurasia compredía a maior parte das masas terestres que forman os actuais continentes do hemisferio norte, fundamentalmente os cratóns de Laurentia (Norteamérica e Groenlandia), Báltica (Europa do norte e centro e Rusia europea), Siberia, Casaquistania e o norte e leste da China. Laurasia dividiuse logo en Eurasia e América do Norte.
João Braga

**João Braga**, nado en Alcântara (Lisboa) o 15 de abril de 1945, é un fadista portugués. Destaca por representar a variante clásica e aristocrática do fado. Tamén é coñecido polas súas ideas conservadoras, católicas e monárquicas.

## Traxectoria 
O seu interese pola música comeza cedo. Aos dezanove anos xa interpreta cancións doutros artistas no seu contorno escolar, aínda que non será até 1963 que a súa carreira musical vira cara ao fado. No 1967 grava o seu primeiro EP "É Tão Bom Cantar O Fado", seguido por outros tres que anticiparán o disco de 1968 "Recado a Lisboa", co que colleita un enorme éxito. No 1969 asinará un contrato coa Philips que o consolida como un profesional da canción. Nese mesmo ano participa no primeiro festival de jazz de Portugal, en Cascais.

Dende entón ten gravado máis de trinta traballos discográficos e dado innúmeros concertos por todo o país e polas cidades máis importantes do mundo. súa carreira musical converteuse nunha das máis lonxevas e constantes da música portuguesa.

O 22 de maio de 1990, no Teatro São Luís, entrégaselle a Medalla de Mérito Cultural da Câmara Municipal de Lisboa, converténdose no primeiro fadista en recibila. Ese ano sae *Terra de Fados*, o seu primeiro traballo en formato CD.

O 30 de xaneiro de 1997 conmemora os trinta anos de carreira, cun concerto homenaxe celebrado no Teatro Tivoli de Lisboa. No 1999 recibirá no Porto o Premio de Carreira.

Figura viva do fado, é destacábel o seu esforzo constante por apoiar ás figuras emerxentes, sendo descubridor ou promotor de fadistas de renome como Kátia Guerreiro ou Mafalda Arnauth.

A súa carreira musical conviviu sempre coa colaboración en diversos medios de comunicación, sinaladamente na prensa, onde participou das revistas *O Volante*, *Eles e Elas* e *Sucesso*, tamén fundou xornais como *Musicalíssimo* e *O Século Ilustrado*. Ao mesmo tempo, é unha cara coñecida na televisión portuguesa, debido á súa constante participación en debates políticos, onde fai alarde frecuentemente das súas profundas conviccións conservadoras. Tamén é habitual a súa participación en tertulias deportivas, defendendo o club do que é fan: o Sporting Clube de Portugal.
Rexión viñateira do Alto Douro

A **rexión viñateira do Alto Douro** (*Região Vinhateira do Alto Douro* ou *Alto Douro Vinhateiro*) é unha área do nordeste de Portugal de máis de 26 mil hectáreas, clasificada pola UNESCO, o 14 de decembro do 2001, como Patrimonio da Humanidade, na categoría de paisaxe cultural.

## Características 
Esta rexión, que está bañada polo Río Douro e forma parte do chamado Douro Vinhateiro, que produce o viño do Porto, un dos viños máis coñecidos do mundo.

A súa área total abrangue 13 municipios: Mesão Frio, Peso da Régua, Santa Marta de Penaguião, Vila Real, Vila Flor, Alijó, Sabrosa, Carrazeda de Ansiães, Torre de Moncorvo, Lamego, Armamar, Tabuaço, São João da Pesqueira e Vila Nova de Foz Côa, e representa o dez por cento da Rexión Demarcada do Douro.

## Véxase tamén 
### Ligazóns externas 
* Turismo da Cidade do Porto A Região do Vinho do Porto
Centro histórico de Angra do Heroísmo

O **centro histórico de Angra do Heroísmo** localízase na cidade de mesmo nome, na Illa Terceira, nos Azores. É un conxunto arquitectónico clasificado como patrimonio mundial pola UNESCO.

## Véxase tamén 
### Ligazóns externas 
* Páxina da UNESCO sobre o Centro Histórico de Angra do Heroísmo
Amélia Muge

**Amélia Muge**, nada en Maputo (Mozambique) o 7 de febreiro de 1952, é unha cantora, instrumentista, compositora, e letrista portuguesa. Vive en Portugal desde 1984. Estudou Belas Artes e Historia.
## Traxectoria 
Filla dunha familia de músicos, publica o seu primeiro traballo *Múgica* no ano 1992, producido por Antonio José Martins. O disco terá unha gran repercusión no circuíto universitario portugués. O segundo traballo contará co apoio de José Mário Branco, con que colaborará no 1995 no disco homenaxe a José Afonso *Maio Maduro Maio*.

A súa música é unha mestura de tradición e innovación. Partindo da música tradicional portuguesa e africana consegue introducir elementos da modernidade. Para iso emprega tanto intrumentos tradicionais como novas tecnoloxías. Ten musicado tanto poemas da súa propia autoría como poemas de varios poetas da lingua portuguesa, onde destacan Fernando Pessoa, Cesário Verde e Grabato Dias, sen esquecer os poemas de orixe tradicional.

No ano 2006 participou na iniciativa Cantos na Maré. Tamén ten colaborado con artistas de lingua galega como Uxía, Amancio Prada ou o grupo de folk Xeque Mate. Tamén participou no concerto Galiza a José Afonso, no ano 1985.

## Discografía 
* *Múgica* (1992) 
* *Todos os Dias* (1994) 
* *Maio Maduro Maio* (1995) 
* *Taco a taco* (1998) 
* *Novas vos Trago* (1998) 
* *A Monte* (2002)
* *Não Sou Daqui* (2006)
Aiguamúrcia

**Aiguamúrcia** é un municipio catalán, situado na provincia de Tarragona, na comarca do Alt Camp. A sede do concello está en Santes Creus. É o municipio máis extenso da comarca, situado na zona montañosa que separa o Penedès do Camp de Tarragona. Limita ao norte con Querol e Pontons, ao leste con El Montmell, ao sur con Vila-Rodona e polo oeste con El Pont d'Armentera e  El Pla de Santa Maria.

Aiguamúrcia ten un total de 918 habitantes segundo datos do INE 2013. A poboación está diseminada polo termo municipal entre varios núcleos de poboación.

### Eleccións municipais 
Fonte de datos: MUNICAT

## Véxase tamén 
### Ligazóns externas 
*Páxina web do Concello
Galería de imaxes do mosteiro de Santo Estevo de Atán

Mosteiro de Santo Estevo de Atán en Atán, Pantón.

Ficheiro:Iglesia de Santo Estevo de Atán 2.jpg
Ficheiro:Iglesia de Santo Estevo de Atan 1.jpg
Ficheiro:Iglesia de Santo Estevo de Atán.jpg
Ficheiro:Iglesia de Santo Estevo de Atan 5.jpg
Ficheiro:Iglesia de Santo Estevo de Atan 2.jpg
Ficheiro:Iglesia de Santo Estevo de Atan 1 (1).jpg
Ficheiro:Santo Estevo de Atan 1.jpg
Ficheiro:Iglesia de Santo Estevo de Atan 6.jpg
Ficheiro:Iglesia de Santo Estevo de Atan 4.jpg
Ficheiro:Iglesia de Santo Estevo de Atan 3.jpg
Ficheiro:Santo Estevo de Atan 2.jpg
Ficheiro:Santo Estevo de Atan 3.jpg
José María Cano

**José María Cano Andrés**, nado en Madrid o 21 de febreiro de 1959, é un cantante, compositor e produtor español. Formou, canda seu irmán Nacho e a cantante Ana Torroja, o grupo Mecano.

## Véxase tamén 
### Ligazóns externas 
* Jose Cano Páxina oficial
Curantes

Como topónimo **Curantes** pode referirse a:

;En Galiza
***Curantes**, parroquia do concello da Estrada;
****Curantes Novo**, lugar de dita parroquia;
****Curantes Vello**, lugar de dita parroquia.

## Véxase tamén
### Outros artigos
Sarah Palin

**Sarah Louise Heath Palin**, nada o 11 de febreiro de 1964 en Sandpoint (Idaho) é a gobernadora de Alasca e foi a candidata republicana á vicepresidencia dos Estados Unidos nas eleccións de 2008.

## Traxectoria 
Aínda que vencellada a Alasca case toda a súa vida naceu na pequena localidade de Sandpoint, Idaho o 11 de febreiro de 1964. Estudou xornalismo na Universidade de Idaho e tras graduarse en 1987 traballou como xornalista deportiva para as estacións de televisión KTUU-TV e a KTVA de Anchorage e o periódico *Mat-Su Valley Frontiersman* de Wasilla.

En 1992 foi elixida para o consistorio de Wasilla, Alasca e en 1996 accedeu á alcaldía, permanecendo en tal posto ata 2002. Presentouse nese ano ás primarias do seu partido para o posto de vicegobernador pero quedou por atrás de Loren Leman. Dirixiu a Alaska Oil and Gas Conservation Commission entre 2003 e 2004. En 2006 presentouse ás primarias para o posto de gobernador e derrotou a Frank Murkowski, que se presentaba para a relección, e accedendo finalmente ao posto logo de superar ó candidato demócrata e antigo gobernador Tony Knowles. Converteuse na primeira muller en acceder ao cargo.

O candidato republicano á presidencia dos Estados Unidos, John McCain, elixiuna como a súa candidata á vicepresidencia nas eleccións do 4 de novembro de 2008 que gañou Barack Obama, con Joe Biden como o seu candidato á vicepresidencia.

## Véxase tamén 
### Ligazóns externas 
* Páxina do Goberno de Alasca
* Biografía, na páxina da candidatura de John McCain (en inglés)
Appears

"**Appears**" é o sinxelo nº 11 da cantante xaponesa Ayumi Hamasaki, lanzado o mercado o 10 de novembro do ano 1999, o mesmo día que o seu segundo álbum, *LOVEppears*, baixo o selo avex trax. "Appears"  é a única canción de Hamasaki que foi o título dun dos seus álbums de estudio e tamén a cara A dun dos seus singles (“Secret”, o título do álbum Secret, foi lanzado nun single posterior, pero unicamente como cara B). De feito, as portadas do single “Appears” e LOVEppears son similares en aparencia. Só se puxeron 300.000 copias á venda.

## Lista de temas 
## Posición nas listas 
## Véxase tamén 
### Ligazóns externas 
* *Appears* información en Avex Network.
* *Appears*  información en Oricon.
Fly High

"**Fly High**" é o single nº13 da cantante xaponesa Ayumi Hamasaki, lanzado o mercado o 9 de febreiro do ano 2000 baixo o selo avex trax, converténdoo no primeiro single da artista so ano 2000. A canción *Fly High*, que xa aparecera no álbum LOVEppears, alcanzou a terceira posición na lista de vendas de Oricon. Como cos dous anteriores singles de Hamasaki, *Appears* e *Kanariya*, o número de copias que saíron á venda deste sinxelo se limitaron a 300.000 e na actualidade esta totalmente fóra da distribución. Sinalar que a canción *Fly High* apareceu na versión xaponesa do videoxogo de Nintendo Gamecube, Donkey Konga.

## Lista de temas 
## Posición nas listas 
## Véxase tamén 
### Ligazóns externas 
* *Fly High* información en Avex Network.
* *Fly High*  información en Oricon.
Mahamat Saleh Haroun

**Mahamat Saleh Haroun**, nado en Xamena en 1961, é un director de cine chadiano.

## Traxectoria
Mudouse a vivir a Francia en 1982, con 21 anos, e en 1999 produce e dirixe a súa primeira longametraxe, *Bye Bye Africa*. O segundo, *Abouna* (*O pai*), filmado en 2002 e que conta a historia de dous rapaces abandonados polo seu pai e logo pola nai nunha escola coránica, conseguiu o premio á mellor fotografía en FESPACO. Co seu seguinte filme, *Daratt*, de 2007, conseguiu a medalla de bronce do festival de Yennenga, e ademais o premio á mellor fotografía.

## Filmografía 
* 1994 : *Maral Tanié*
* 1995 : *Bord’ Africa* 
* 1995 : *Goï-Goï* (curtametraxe)
* 1997 : *B 400* (curtametraxe)
* 1999 : *Bye Bye Africa*
* 2002 : *Abouna*
* 2005 : *Kalala* (documental)
* 2006 : *Daratt*
* 2008 : *Sexe, Gombo et beurre salé* con Aïssa Maïga
* 2010 : *Un homme qui crie*
* 2013 : *Grigris*
* 2016 : *Hissein Habré, une tragédie tchadienne*
* 2021 : *Lingui, les liens sacrés*
Seasons

"**Seasons**" é o single nº 16 da cantante xaponesa Ayumi Hamasaki, lanzado o mercado o 7 de xuño do ano 2000 baixo o selo avex trax. Este single é un dos máis exitosos da artista, converténdose no terceiro en superar o millón de copias vendidas (exactamente 1,3 millóns) sendo así o segundo máis vendido da artista. Ademais, na súa primeira semana no mercado, vendeu máis de 550.000 copias o que fai del o single máis rapidamente vendido de Hamasaki. Por último sinalar que a canción "*Seasons*" foi utilizada como parte da banda sonora do videoxogo Daigasso! Band Brothers

## Lista de temas 
## Posición nas listas 
## Véxase tamén 
### Ligazóns externas 
* "Seasons" información en Avex Network.
* "Seasons" información en Oricon.
Antonio Heredero

**Antonio Heredero**, nado en Madrid en maio de 1918 e finado en Vigo o 8 de novembro de 2008, foi un pintor galego.

## Vida 
Estudou Dereito na Universidade Complutense de Madrid. Posteriormente ingresou no exército, onde comezou a carreira militar. Trasladouse a vivir a Galicia en 1950, e desde esa sempre viviu en Vigo. Pintor de acuarelas con motivos paisaxísticos, realizou a súa primeira exposición en Vigo en 1967. Retirouse co grao de tenente coronel.

Casado e con tres fillos, entre eles a tamén pintora Mariola Heredero, faleceu como consecuencia dun aneurisma de aorta. Foi soterrado no cemiterio de Santo Amaro de Pontevedra.

## Premios 
* Medalla de ouro da Bienal de Pontevedra (1972 e 1975).
* Premio Ciudad de Puerto Rico.

## Notas 
## Véxase tamén 
### Ligazóns externas 
*Sitio web do pintorarquivado do orixinal o 7 de novembro de 2012.
Illas Anzhu

miniatura|250px|dereita|Localización das Illas de Nova Siberia en Rusia.
miniatura|250px|dereita|Localización das illas Anzhu.
miniatura|250px|dereita|Mapa do arquipélago de Nova Siberia.
As **illas Anzhu** (en ruso, *острова Анжу*) son un grupo de illas localizadas no Ártico Siberiano, un subgrupo do arquipélago das illas de Nova Siberia. Este grupo de illas é un territorio practicamente deshabitado.

Administrativamente, as illas pertencen á República de Sakha (Yakutia) da Federación Rusa.

## Xeografía
As illas están situadas entre o mar de Laptev e o mar de Siberia Oriental, na zona ártica de Rusia. A superficie total das illas é de aproximadamente uns 29.000&nbsp;km².

As principais illas do grupo de Anzhu son (de oeste a leste):

:* Illa Kotelni (), o conxunto formado polas illas Kotelny, Terra Bunge e Faddeyevsky, que con 23.165 km².
:* Terra Bunge ()
:* Illa Faddeyevsky ()
:* Illa de Nova Siberia, con 6.201 km², a 9ª illa de Rusia.
:* Illa de Belkov, de 535 km².

## Historia
As illas Anzhu levan o seu nome en honra do oficial naval e explorador ruso Pyotr Anzhu, que no transcurso dunha expedición ás costas siberianas dirixida por Ferdinand von Wrangel (1820-24) realizou o primeiro mapa das illas.
Vogue (canción de Ayumi Hamasaki)

"**Vogue**" é o single nº14 da cantante xaponesa Ayumi Hamasaki, lanzado o mercado o 26 de abril do ano 2000 baixo o selo avex trax. A canción que dá título ao sinxelo sería a primeira da artista en ser utilizado nun comercial da compañía KOSÉ. Aínda que non alcanzou a primeira posición da lista de vendas de Oricon, o single tivo un grande éxito, vendendo máis de 350.000 copias na súa primeira semana e sobre 760.000 ata a data de hoxe. O single tamén ten unha cara B, algo raro para Hamasaki na época en que foi lanzado. Sinalar que a canción *Ever Free* unicamente esta dispoñible neste single.

## Lista de temas 
## Posición nas listas 
## Véxase tamén 
### Ligazóns externas 
* *Vogue* información en Avex Network.
* *Vogue*  información en Oricon.
Surreal

"**Surreal**" é o single nº17 da cantante xaponesa Ayumi Hamasaki, lanzado o 27 de setembro do ano 2000 baixo o selo avex trax. En setembro tamén veriamos o lanzamento de *Duty*, o seu terceiro álbum en estudio. *Duty*, como os seus anteriores álbums, alcanzou a cima das listas de vendas e chegou a vender máis de dous millóns de copias. O mesmo día que o single "*Surreal*" foi lanzado alcanzou a cima das listas como *Duty*, facendo a Hamasaki o cuarto artista tras Seiko Matsuda, KinKi Kids e Wands, en ter un single e un álbum na primeira posición das listas na mesma semana. Co lanzamento de "*Ayumi Hamasaki Concert Tour 2000*", e a súa primeira posición nas listas de DVDs, deulle a Ayumi un novo récord, o de ser a primeira artista en dominar as tres listas na mesma semana.

## Lista de temas 
## Posición nas listas 
## Véxase tamén 
### Ligazóns externas 
* "Surreal" información en Avex Network.
Rebordaos

Como topónimo **Rebordaos** pode referirse a:

;En Galiza
***Rebordaos**, parroquia do concello de Castroverde;
****Rebordaos**, lugar de dita parroquia;
***Rebordaos**, parroquia do concello do Saviñao;
***Rebordaos**, lugar da parroquia do Veral, no concello de Lugo;
***Rebordaos**, lugar da parroquia de Insua, no concello de Vilalba;
***Rebordaos**, lugar da parroquia de Oural, no concello de Boqueixón;
***Rebordaos**, lugar da parroquia de Cerdido, no concello de Cerdido;
***Rebordaos**, lugar da parroquia de San Caetano, no concello de Santiago de Compostela.

## Véxase tamén
### Outros artigos
Balboa

**Balboa** pode referirse a:

### Apelido 
* **Antonio Balboa Salgado** (nado en 1966), historiador galego;
***Benjamín Balboa López** (1901-1976), militar galego;
***Carmen Balboa López** (1915-1998), mestra galega;
***Javier Ángel Balboa** (nado en 1985), futbolista hispano-ecuatoguineano;
***José Balboa** (nado en 1936), escritor galego.
***Juan Balboa Boneke** (1938-2014), escritor e político ecuatoguineano;
***Julio Balboa López** (finado en 1993), xurista galego;
***Manuel Balboa Rodríguez** (1958-2004), compositor musical galego; 
* **Rocky Balboa**, boxeador ficticio.
***Vasco Núñez de Balboa** (1475-1519), explorador estremeño, descubridor do Pacífico;
***Xoán Balboa** (1938-2009), restaurador e ilustrador galego;
***Bautista Varela Balboa** (finado en 1933), avogado e escritor galego;
***Elvira Fernández Balboa** (nada en 1965), empresaria galega;
***Francisco Manuel Balboa** (nado en 1954), industrial e político galego.

### Topónimo 
* **Balboa**, concello da provincia de León;
* **Balboa**, aldea do concello de Badaxoz, na provincia de Badaxoz;
* **Balboa**, cidade portuaria de Panamá, capital do **Distrito de Balboa**;
* **Balboa**, concello colombiano do departamento do Cauca;
* **Balboa**, concello colombiano do departamento de Risaralda;

### Moeda 
***Balboa**, unidade monetaria de Panamá;

## Véxase tamén
Audience

"**Audience**" é o sinxelo nº18 da cantante xaponesa Ayumi Hamasaki, lanzado ó mercado o 1 de novembro do ano 2000 baixo o selo Avex trax. O número de copias que se sacaron á venda deste sixelo se limitaron a 300.000. A canción que dá nome o sinxelo incluíuse no DVD *ParaPara Paradise: J-EURO PARAPARA*.

## Lista de temas 
## Posición nas listas 
## Véxase tamén
### Ligazóns externas
* "Audience" información en Avex Network.
Evolution

"**Evolution**" é o single nº 20 da cantante xaponesa Ayumi Hamasaki, lanzado ó mercado o 31 de xaneiro do ano 2001 baixo o selo avex trax. É o seu segundo single composto por ela mesma (baixo o nome de CREA) e vendeu máis de 500.000 copias na súa primeira semana no mercado, debutando na primeira posición da lista de vendas de Oricon. "*Evolution*" é o single de maiores vendas ata o lanzamento de "H” no ano 2002, vendendo máis de 950.000 copias (máis dun millón segundo o RIAJ). Sinalar que a canción que dá nome o single foi utilizado nun comercial da marca KOSÉ onde saía a mesma Ayumi.

## Lista de temas 
## Posición nas listas 
## Notas 
## Véxase tamén 
### Ligazóns externas 
* *Evolution* información en Avex Network.
* *Evolution* información en Oricon.
Never Ever

"**Never Ever**" é o single nº21 da cantante xaponesa Ayumi Hamasaki, lanzado o 7 de marzo do ano 2001 baixo o selo avex trax.

## Información 
Este e o terceiro single consecutivo composto por ela mesma. A mediados de outubro do ano 2007, a terceira canción deste single “Seasons (H-H Remix)”, seis anos e medio despois do seu lanzamento, aparece como a terceira canción máis descargada no Xapón de tódolos tempos, segundo mu-mo.

O single foi lanzado unicamente tres semanas antes que o seu primeiro álbum recompilatorio, A BEST. Tanto como có álbum, como có single, foi forzada pola súa casa discográfica, avex, a lanzalos o mercado. Aínda que xa incorporara en traballos anteriores elementos de pop/rock, a canción que dá título ao sinxelo é considerada o seu primeiro intento real de achegarse á música pop/rock.

Por último, indicar que a canción “Never Ever” utilizouse nun comercial das bebidas Kirin Supli, aparecendo a propia Ayumi no anuncio de televisión.

## Lista de temas 
## Posición nas listas 
## Notas 
## Véxase tamén 
### Ligazóns externas 
* "Never Ever" información en Avex Network.
* "Never Ever" información en Oricon.
Endless Sorrow

"**Endless Sorrow**" é o single nº 22 da cantante xaponesa Ayumi Hamasaki, lanzado ó mercado o 16 de maio do ano 2001 baixo o selo Avex Trax.

## Información 
A canción tamén a podemos atopar no seu álbum I am.., aínda que se debe sinalar que a versión incluída no single é bastante diferente á do álbum (*Endless sorrow ~gone with the wind ver.~*). A versión  do álbum e máis longa e ten un son máis escuro, mentres que a versión do single ten unha marcada tendencia ó rock.

A versión orixinal de *Endless Sorrow* foi o tema principal do drama xaponés "*Mukashi no otoko*", que foi emitido por TBS. O "*Kirai Natsu Ayu Mix*" de *Vogue* usouse nun comercial da marca KOSÉ no que aparece a mesma Ayu.

No vídeo da canción *Endless Sorrow* aparece un mozo vivindo nunha sociedade onde falar está prohibido. O mozo, porén, escala unha torre, atopándose a un home (presumiblemente un sacerdote debido as súas roupaxes) e a un anxo cunha única á que parece idéntico ó mozo. Agás de na portada do single, Hamasaki non aparece na versión orixinal do vídeo, pero nunha versión posterior aparecería no final do mesmo.

## Lista de temas 
## Posición nas listas 
## Notas 
## Véxase tamén 
### Ligazóns externas 
* *Endless Sorrow* información en Avex Network.
* *Endless Sorrow* información en Oricon.
Unite!

"**Unite!**" é o single número 23 da cantante xaponesa Ayumi Hamasaki, lanzado ó mercado o 11 de xullo do ano 2001 polo o selo avex trax. O single tamén tivo unha versión que se lanzou en Alemaña, e foi o sexto en ver a luz nese mercado.

De xeito diferente á maioría das súas caras A e algunha das súas caras B, *Unite!* non ten vídeo promocional. Foi incluído en moitos produtos e tamén no último anuncio de Ayumi para Kirin Supli, pero aínda a día de hoxe non se emitiu o devandito vídeo.

## Lista de temas 
### Versión asiática en sinxelo 
### Versión alemá en sinxelo 
## Posición nas listas 
## Véxase tamén 
### Ligazóns externas 
* "Unite!" información en Avex Network.
* "Unite!" información en Oricon.
Dungeons & Dragons

***Dungeons & Dragons*** (abreviado coma ***D&D*** ou ***DnD***, en galego *Alxubes e Dragóns*) é un xogo de rol de fantasía (RPG - do inglés *Role Playing Game*) orixinalmente deseñado por E. Gary Gygax e Dave Arneson, e publicado por vez primeira en 1974 por Tactical Studies Rules, Inc. (TSR). A editorial que edita actualmente é Wizards of the Coast, unha filial de Hasbro.

## Visión xeral do xogo 
Dungeons & Dragons é un xogo ambientado na época Medieval europea. Os factores principais do xogo son os combates, as aventuras e as intrigas levadas a cabo a través do sistema normal de todo xogo de rol. Para iso emprega o sistema D20, un sistema de dados creado arredor do dado de 20 caras que é o máis empregado no xogo. Mediante tiradas dun dado de vinte caras (referido coma D20 en termos de xogos de rol), determínanse a maioría dos éxitos ou fracasos que un personaxe queira levar a cabo.

As influencias do xogo son escasas ou moi difusas dado que este é o primeiro xogo de rol de grande éxito. O contexto e o principio do xogo foron evolucionando a medida que as edicións saían á luz, pero as orixes proveñen seguramente da literatura existente antes da publicación do primeiro libro. O contexto do xogo recolle moitos mundos ideados anteriormente, principalmente polas razas de elfos, ananos, orcos, trasnos etc. concibidas ou recollidas da mitoloxía de diversos países como xa fixera J. R. R. Tolkien, coa súa saga de O señor dos aneis.
[miniatura|600px|centro|Xogo de dados do [xogo de rol Dungeons & Dragons, da esquerda á dereita: un d4, d6, d8, d12, d20, d10 (marcado coa unidade de *0* a *9*) e d% (marcado coas decenas *0*, *10*, *20* até *90*)]]

## Véxase tamén 
### Outros artigos 
* *Dungeons & Dragons (filme)* (2000).
Posada de Valdeón

**Posada de Valdeón** é un concello español da provincia de León (Castela e León), localizado dentro do Parque Nacional dos Picos de Europa. A  súa poboación é de 424 habitantes (INE 2021).

## Demografía 
Fonte: INE

## Contexto natural 
Os territorios municipais atópanse incluídos no Parque Nacional dos Picos de Europa, ocupando un extenso val enclavado entre os macizos occidental e central dos mesmos. Nestes macizos podemos atopar alturas que superan os 2.500 metros (Torre Cerredo, Torre Friero, Torre Salinas, Torre Bermeja, Torre Santa...) Atravésao o río Cares de sur a norte. A última vila do val é Caín de Valdeón, onde comeza a famosa ruta do río Cares, que leva a Puente Poncebos (Asturias).

Pódense atopar especies diversas, tanto vexetais como animais tales como o acivro, a abeleira, o castiñeiro, o freixo, o loureiro, o carballo, a aguia real, o gabián eurasiático, o voitre, a pita do monte, o crebaosos, o lobo, o gato montés, o xabarín, o rebezo, o esquío vermello e a troita, entre outras.

A capital municipal está situada a 930 metros de altitude.

## Localidades 
* Caín de Valdeón
* Los Llanos de Valdeón
* Posada de Valdeón
* Prada de Valdeón
* Soto de Valdeón
* Cordiñanes de Valdeón
* Santa Marina de Valdeón
* Caldevilla de Valdeón

## Festividades 
* 8 de setembro - Festas patronais en honra á virxe de Corona.

## Historia 
Antigamente este territorio formaba parte da tribo cántabra dos Vadinienses e é posible que Paio de Asturias nacese aquí, sendo moi probable que fose coroado rei na paraxe de Corona, a 5&nbsp;km de Posada.

## Gastronomía 
* Queixo de Valdeón
* Carnes e embutidos

## Véxase tamén 
### Outros artigos 
* Picos de Europa
### Ligazóns externas 
* Páxina do Concello de Posada de Valdeón Con abundante información turística.
* Páxina sobre Posada de Valdeón en Picosdeeuropa.net Con moitas fotografías do val.
Queixo de Valdeón

O **queixo de Valdeón** é un queixo azul que se produce na provincia de León (España), no corazón dos Picos de Europa no val de Valdeón, antigamente elaborábase un queixo similar denominado "picón de Valdeón" que se adoitaba facer co leite procedente do gando do lugar.

## Características 
Elabórase tanto con leite de cabra como de vaca ou cunha mestura de ambas e déixase madurar en covas por un período de tempo longo. Trátase dun queixo cun sabor bastante forte e cun alto contido en graxas, a pasta é lixeiramente amarela e de textura branda, e iso convérteo nun queixo bo para untar ou para elaborar salsas de acompañamento de carnes ou cogomelos. Elabórase durante todo o ano.

Outra forma de presentación deste queixo é no formato tradicional envolto en papel metalizado de aliaxes de aluminio, dado que facilita a súa conservación e mantemento dos niveis de humidade, como é frecuente na maioría de queixos azuis.

Recentes investigacións levadas a cabo pola Universidade de León, demostraron a presenza do anticanceríxeno Andrastina. Este compoñente prevén tumores canceríxenos polo que o consumo do queixo azul de Valdeón é beneficioso para a saúde.

## Véxase tamén 
### Outros artigos 
* Queixo de Cabrales
Francisco Fanhais

**Francisco Fanhais**, coñecido popular e artisticamente como o **Padre Fanhais**, nado na Praia de Ribatejo o 17 de maio de 1941, é un crego e cantante portugués de música de intervención.

## Traxectoria 
Fanhais entrou no seminario con dez anos, sendo ordenado sacerdote en 1964. Dende os seus inicios estivo vencellado ao catolicismo progresista, oposto ao réxime de Salazar, especialmente dende a carta do bispo do Porto ao ditador, no ano 1958. Polas súas actividades políticas, pasará a ser o máximo expoñente público de tal movemento.

Debuta no mundo musical portugués coa súa participación no programa *Zip-Zip*, se ben o seu primeiro traballo, *Cantilenas*, non apareceu até 1969. Aparece na capa do primeiro número da revista *MC - Mundo da Canção*, editada o 19 de decembro de 1969.

O seu álbum *Canções da Cidade Nova*, foi editado en 1970. Nesa época o réxime cebouse con el, prohibíndoselle cantar, exercer o sacerdocio e dar clase nas escolas oficiais. No ano 1971 decide exiliarse no Estado francés. Vólvese tamén militante da LUAR.

Regresa a Portugal despois do 25 de abril de 1974 e colabora nas campañas de dinamización cultural do MFA. En 1975 é un dos participantes no disco *República* de José Afonso, gravado en directo en Italia.

Colabora tamén no disco *Ao Vivo no Coliseu*, de José Afonso, no que aparece como parte dos coros do "Natal dos Simples".

En 1993 con Manuel e Pedro Barroso presenta o espectáculo "Encontro". En 1995 recibe a *Ordem da Liberdade* con ocasión das conmemoracións do día 10 de xuño.

A editora Strauss reeditou, en 1998, o disco *Canções da Cidade Nova* co novo título de *Dedicatória*. Como capa foi colocado o manuscrito da dedicatoria de José Afonso que aparecía na contracapa da edición orixinal e que di: "Tu que cantas defronte, de faces atentas e seguras, faz do teu canto uma funda, nesse lugar, entre outras mãos mais fortes e mais duras, te estenderei a minha mão fraterna. Canta, amigo".

## Discografía 
* *Cantilenas* (1969)
* *Canções da Cidade Nova* (1970)
* "Corpo Renascido"/"Canção da Cidade Nova"/"Porque Descalça vai para a Fonte" (EP, Zip-Zip)
* *Dedicatória* (Strauss, 1998) (reedición de *Cantilenas* con nova capa).

* *Cantilena* (EP, Orfeu) "Cantilena"/"Juventude"/"Areia da Praia"/"Canção do Vento" - Orfeu ATEP6325
Queipo de Llano

Os apelidos **Queipo de Llano** poden referirse a:

* Todos os Condes de Toreno, título nobiliario creado por Filipe IV de España en 1657;
***José María Queipo de Llano Ruiz de Saravia**, político e escritor español (1786-1843);
***Gonzalo Queipo de Llano**, militar español (1875-1951)

Amais, como topónimo pode referirse a:
***Queipo de Llano**, poboado co concello de La Puebla del Río, na provincia de Sevilla, actualmente denominado **Los Cinco de La Riuela**
Provincia de Antananarivo

A **provincia de Antananarivo** é unha das seis provincias de Madagascar. A capital provincial e a a dos estado coinciden na cidade de Antananarivo, que é poboación que lle da o nome á provincia. Conta cunha área de 58&nbsp;283km², con 4.580.788 de habitantes (2001).

Antananarivo fai linde coas provincias de Mahajanga, ao norte, Toamasina, ao leste, Fianarantsoa, ao sur e Toliara a oeste.

### Rexións 
## Véxase tamén
Imán (relixión)

[miniatura|240px|dereita|*[Oración (relixión)|Oración no Cairo*, de Jean-Léon Gérôme (1865).]]
Un **imán** (en árabe, إمام) é a persoa que dirixe a oración colectiva no islam. O islam carece de clero, e un imán, en principio, pode ser calquera que coñeza ben os rituais da relixión. Sitúase fronte aos fieis nas mesquitas e serve de guía para realizar as oracións, aínda que non é obrigatorio seguilo.

Agás no clero xiíta, a elección dun imán recae, en principio, na comunidade que o vai seguir, aínda que existe xente que seguen estudos específicos para dedicarse a esta tarefa.

## O imanato xiíta 
Entre os xiítas, o termo imán, á parte de referirse ao guía dunha comunidade relixiosa, é o título que ostentaban os xefes supremos de toda a comunidade xiíta (o equivalente ao califa sunní), cargo hereditario cuxo último representante, Muhammad al Mahdi, segundo a tradición, desapareceu no ano 873 da Era Común e vive dende entón oculto (o mahdi ou *imán oculto*).

## Notas
Amenhotep

O nome **Amenhotep**, tamén coñecido nos textos gregos como **Amenofis**, *Amenoftis*, *Ammenofis*, *Amofis*, *Amenofe*, *Amenemofe* ou *Amenemofis*, pode referir a:

Un dos catro faraóns exipcios da XVIII dinastía:
* Amenhotep I (Amenofis I), Dyeserkara Amenhotep, que reinou de c. 1525 a 1504&nbsp;a.&nbsp;C., seguindo a estela de seu pai o rei Ahmose e cimentando o nacente Imperio exipcio.
* Amenhotep II (Amenofis II), Aajeperura Amenhotep, que reinou durante os anos 1427 e 1401&nbsp;a.&nbsp;C., quen, xunto a Thutmose III, levaría o país á súa máxima extensión a vitorias sen igual contra os outros reinos.
* Amenhotep III (Amenofis III), Nebmaatra Amenhotep, que reinou entre 1390 e 1352, o faraón que tivo a honra de gobernar unha época de calma, paz e riqueza.
* Amenhotep IV (Amenofis IV), Neferjeperura Amenhotep, ou Neferjeperura Ajenatón, que reinou entre 1353 e 1338&nbsp;a.&nbsp;C., o fillo do anterior, máis coñecido como Akenatón.

Ou:
* Amenhotep, fillo de Hapu, sabio exipcio que viviu durante o reinado de Amenhotep III, sendo o máximo responsable das obras arquitectónicas da época.
Triana

O topónimo **Triana** pode referirse a:

;En Galiza
***Triana**, lugar da parroquia de San Miguel de Reinanate, no concello de Barreiros.

;Fóra de Galiza

;En Andalucía
***Triana**, barrio de Sevilla;
***Triana**, pedanía de Vélez-Málaga.

;En Cataluña
***Triana**, aldea da provincia de Xirona.

;Nas Illas Canarias
***Triana**, aldea do concello de El Paso na illa de La Palma en Santa Cruz de Tenerife.

;Nos Estados Unidos de América
***Triana**, poboación do condado de Madison no estado de Alabama.

;En Italia
***Triana**, *frazione* da comuna de Roccalbegna, na provincia de Grosseto (Toscana).

;En Portugal
***Triana**, concello de Alenquer.

;En Venezuela
***Triana**, poboación de Bolívar.

Amais, como apelido, pode referirse a:

***Rodrigo de Triana**, mariño andaluz (n. 1469);
***José Jerónimo Triana**, botánico colombiano (1828-1890);
***José Triana**, dramaturgo cubano (n. 1931);
***Los Morancos de Triana**, dúo cómico español.

## Véxase tamén
### Outros artigos
***Triana**, grupo musical de rock andaluz;
***Misión Triana**, proxecto científico da NASA para observar o clima terrestre e a actividade solar.
Þingvellir

**þingvellir ** (co carácter þ) é unha rexión do sueste de Islandia, preto da península de Reiquianes e da zona volcánica de Hengill. Historicamente é un dos lugares máis importantes de Islandia, pois o *Alþingi*, unha das institucións parlamentarias máis antigas do mundo, foi creado neste lugar.

Foi declarado parque nacional en 1928 debido á súa importancia histórica, así como polas súas especiais características tectónicas e volcánicas. A UNESCO, no 2004, declarouno Patrimonio da Humanidade.

## Véxase tamén 
### Ligazóns externas 
* Páxina oficial  
* Fotos en www.islandsmyndir.is
* Galería Thingvellir de Andy Carvin 
* Fotos en www.icelandportfolio.com
Gruta de Cussac

miniatura|dereita|300px|Reixa na entrada da gruta de Cussac.
A **gruta de Cussac** é unha cova decorada prehistórica que ten máis de centocincuenta gravados paleolíticos atribuídos ao período Gravetiense, así como varios restos humanos en sepulturas, aparentemente asociados ás figuras parietais.

## Localización e historia 
Esta caverna está situada en Francia, no departamento de Dordogne, rexión de Aquitania, no corazón do Périgord, entre Bergerac e Sarlat, no concello (commune) de Buisson-de-Cadouin, no val do río Dordogne.

Foi descuberta o 30 de setembro de 2000 polo espeleólogo afeccionado Marc Delluc (membro do Spéléo-Club de Périgueux) e moi logo foi obxecto dunha instancia de clasificación entre os monumentos históricos franceses o 23 de novembro de 2000. A descuberta foi anunciada por un comunicado de prensa do Ministerio de Cultura o 8 de decembro de 2000.

A gruta está na actualidade (2008) baixo protección científica e en curso de estudo. A presenza episódica de gas carbónico dificulta o seu acceso e máis o traballo subterráneo. Talvez non sexa aberta ao público nunca.

## A arte de Cussac 
As obras de Cussac son case exclusivamente gravados, con frecuencia de moi grandes dimensións, realizadas ben por medio de ferramentas de pedra sobre as paredes, ben simplemente con aplicación dos dedos sobre a arxila dos chans. A utilización de pigmentos limítase a algúns raros puntos vermellos.

As representacións comprenden figuracións de animais habituais da arte do Paleolítico Superior (bisontes, cabalos, mamuts, rinocerontes, cabras) e outras máis raras, especialmente aves e figuras enigmáticas. Hai catro siluetas femininas de perfil. Todas estas obras están moi próximas por tema e  estilo  as coñecidas do Gravetiense nas  covas do Quercy, en particular na caverna de  Pech Merle. Estímase que teñen unha antigüidade de 25.000 anos a contar desde o presente.

## Os restos humanos 
Xunto coa gruta do Visage en Charente, tamén considerada como gravetiense, a cova de Cussac constitúe un dos moi raros testemuños de asociación de obras  parietais e de sepulturas humanas no Paleolítico europeo. Polo menos cinco cadáveres, catro de adultos e un de adolescente, foron depositados en cavidades formadas por toqueiras de osos. Varias osamentas foron examinadas a fin de ser datadas polo  método do carbono 14 e  un deles dou un resultado próximo a 25.000 anos antes do presente. A contemporaneidade entre as obras e as sepulturas é pois probábel, dado que a entrada da cavidade tería sido onstruída moi logo tras a actuación dos artistas prehistóricos.

## Ligazóns externas 
* A Gruta de Cussac no sitio do Ministerio de Cultura francés

## Bibliografía 
* Norbert Aujoulat et alii, « La grotte ornée de Cussac (Dordogne) — Observations liminaires », *Paléo*, N° 13 (2001).

## Recoñecemento
Esta páxina é unha versión do artigo correspondente da Wikipedia en francés.
Ribela

O topónimo **Ribela** pode referirse a:

;En Galiza
***Ribela**, parroquia do concello de Coles;
****Ribela**, lugar de dita parroquia;
***Ribela**, parroquia do concello da Estrada;
***Ribela**, lugar da parroquia de Moncelos, no concello de Abadín;
***Ribela**, lugar da parroquia de Cospeito, no concello de Cospeito;
***Ribela**, lugar da parroquia de Reádigos, no concello do Irixo;
***Ribela**, lugar da parroquia de Barcia, no concello de Lalín;
***Ribela**, lugar da parroquia de Vilaño, no concello da Laracha;
***Ribela**, lugar da parroquia de Sindrán, no concello de Monforte de Lemos;
***Ribela**, lugar da parroquia de Dexo, no concello de Oleiros;
***Ribela**, lugar da parroquia de Ribeiras de Miño, no concello de Pantón;
***Ribela**, lugar da parroquia de San Xoán de Moreiras, no concello do Pereiro de Aguiar;
***Ribela**, lugar da parroquia de Farbán, no concello de Sarria;
***Ribela**, lugar da parroquia da Broza, no concello do Saviñao;
***Estribela**, lugar da parroquia de Lourizán, no concello de Pontevedra.

## Véxase tamén
### Outros artigos
Rubín

O topónimo **Rubín** pode referirse a:

;En Galiza
***Rubín**, parroquia do concello da Estrada;
***Rubín**, parroquia do concello de Sarria;
****Rubín**, lugar de dita parroquia;
***Rubín**, lugar da parroquia de Rozavales, no concello de Monforte de Lemos;
***Rubín**, lugar da parroquia de San Cibrao da Repostería, no concello de Palas de Rei;
***Rubín**, lugar da parroquia de Cícere, no concello de Santa Comba;
***Pumarrubín**, lugar da parroquia de San Miguel de Reinante, no concello de Barreiros.

;Río de Galiza
***Río Rubín**, transcorre polo concello da Pobra do Brollón e é afluente do río Saa:
***Río Rubín**, tamén chamado río Albarellos, afluente do río Búbal.

Amais, como apelido, pode referirse a:

***Isidoro de Hoyos y Rubín de Celis** (Boquerizo 1793 - Madrid 1876), militar e político asturiano;
***Leoncio Rubín de Celis** (Redondela 1810 - Madrid 1875), militar galego; 
***Antero Rubín** (Redondela 1851 - Ourense 1935), militar galego;
***Pedro Rubín Garrido** (Ferrol 1967), director de escena e escenógrafo galego;EGU, DBdG
***David Rubín** (Ourense 1977), debuxante de banda deseñada galego;
***Abraham Rubín** (Ourense 1978), filósofo e músico galego

## Véxase tamén
### Outros artigos
***Roubín**, lugar da parroquia de Xermade, no concello de Xermade;
***Rumín**, lugar da parroquia de Vilareda, no concello de Palas de Rei.
Clangor

A **Clangor** foi unha discoteca de Santiago de Compostela. Estaba situada no lugar da Ponte da Rocha, ao suroeste da cidade e bastante afastada do centro urbano.
## Historia 
A discoteca foi aberta na década de 1980 e foi dirixida por Fernando Pereira e o seu irmán. Ademais da súa función como sala de festas e de baile, tamén organizaba concertos, como os de Godfathers, Ten Years After ou Loquillo y los Trogloditas.

O 11 de outubro de 1990 o Exército Guerrilheiro do Povo Galego Ceive cometeu un atentado con bomba contra a discoteca. Os terroristas alegaban que a sala era un centro de narcotráfico. No atentado morreron tres persoas: unha estudante, Mercedes Domínguez Rodríguez, que estaba na discoteca e os dous terroristas, Xosé Ignacio Villar Regueiro e Dolores Castro Lama. Resultaron feridas 49 persoas, algunhas delas de gravidade. Segundo os terroristas, os explosivos deberían estourar ao remate da noite, cando a discoteca estivese pechada, pero a acción dos altofalantes provocou a súa detonación anticipada.

## Cultura 
Existe un guión cinematográfico sobre a historia que aínda non se formalizou en película.

## Notas 
## Véxase tamén
### Outros artigos 
* Atentado da discoteca Clangor
### Ligazóns externas
*